SIGULDAS VALSTS ĢIMNĀZIJAS PADOMES SĒDES PROTOKOLS NR. 1\_30/10/2024

Siguldā 2024. gada 30. oktobrī

Sēdes sākums plkst. 18.00

Sēdi vada: I. Vuškāne, I. Pētersone

Sēdē piedalās vecāku pārstāvji: Dz. Zālīte 7.a, L. Blumberga 7b, D. Jansone-Vēvere 7c, I. Cauce 7d, K. Ašitoks 7e, A. Būmanis 8a, A. Starpiņš 8b, A. Jansons 8e, D. Jansone 9a, S. Voitenko 9b, B. Auziņa 9c, D. Mūza 9d, I. Reitere 9e, I. Altberga 10a, I. Leimane 10b, K. Līvmane 10c, G. Niedra 10d, J. Vanaga 11a, J. Purgailis 11.b, E. Salava 11c, E. Jurjāne 11d, S. Kalniņš 11e, I. Austruma 12a, I. Indriksone 12b, I. Pētersone 12c

Skolotāju pārstāvji: I. Celmiņa, I. Berga

Skolēnu pārstāvji: Z. Babrāne, I. Ignatova

Direktora vietnieces I. Vuškāne, V.Siliņa,

Sēdi protokolē: D. Jansone

**Darba kārtība**

* Padomes sastāva apstiprināšana, iepazīšanās, padomes vadītāju un vietnieku ievēlēšana.
* Padomes reglamenta apstiprināšana.
* Skolas iesūtītās atbildes uz izglītojamo vecāku jautājumiem.
* Diskusijas.

**1.Padomes sastāva apstiprināšana, iepazīšanās, padomes vadītāju un vietnieku ievēlēšana.**

I.Vuškāne atklāj sēdi, aizvietojot direktoru, kas ir prombūtnē. Aicina ievēlēt padomes priekšsēdētaju 2024./2025. mācību gadam.

Vecāku pārstāvis aicina turpināt darbu līdzšinējai vadītājai I. Pētersonei.

I.Vuškāne aicina izvirzīt vēl kādu kandidatūru.

Padomes pārstāvju diskusijas par pagājušajā gadā risinātajiem jautājumiem, padomes sēžu efektivitāti, sēžu ilgumu. Vecāku pārstāvis iesaka turpmāk atsevišķus jautājumus skatīt, strādājot grupās, lai padomes darbs būtu efektīvāks un padomes sēdes īsākas.

Citi kandidāti padomes proekšsēdētāja amatam netiek izvirzīti.

I.Vuškāne aicina balsot par padomes priekšēdētāju.

Balsojums:

Par - 27

Pret - 1

Atturas – 1

Par SVĢ padomes priekšsēdētāju iecelta I. Pētersone.

Vecāku pārstāvis aicina iecelt 1 vietnieku no pamatskolas posma, 1 no vidusskolas posma. Izvirza pārstāvi A. Jansonu no pamatskolas posma un J. Purgaili no vidusskolas posma.

I. Leimane piesaka savu kandidatūru vidusskolas posmā. Diskusijas. Ieva Leimane atceļ savu kandidatūru.

Balsojums par A. Jansonu kā vietnieku pamatskolas posmā:

Par - 28

Pret - 0

Atturas - 0

Balsojums par J. Purgaili kā vietnieku vidusskolas posmā:

Par - 27

Pret - 0

Atturas – 1

Par SVĢ padomes priekšsēdētājas vietniekiem iecelti A. Jansons un J. Purgailis.

**2. Skolas iesūtītās atbildes uz izglītojamo vecāku jautājumiem**

I. Pētersone aicina padomes locekļus iepazīties ar skolas rakstiskajām atbildēm uz vecāku uzdotajiem jautājumiem. Aicina iepazīstināt savas klases ar minētajām atbildēm.

**2.1. Karjeras konsultants skolā.**

I.Vuškāne informē, ka karjeras konsultants šobrīd kārto eksāmenus, tālāk tiks veidots darba plāns un iesaistītās puses informētas par konkrētiem soļiem.

**2.2. Problēmu un jautājumu risināšana.**

I.Vuškāne aicina ievērot ierasto problēmu risināšanas ceļu – uzdot jautājumus klases audzinātājam, priekšmetu skolotājiem un tad risināt tālāk, lai visi iesaistītie ir informēti. Aicina vispārīgus jautājumus precizēt un precizēt klasi, lai varētu konkrētak risināt problēmu.

**2.3. Jautājums par uzņemšanas rezultātiem.**

V. Siliņa jautā skolas padomei – kurš ir iesūtījis jautājumu par to, ka uzņemšanas rezultāti ir necaurspīdīgi. Skola uzskata, ka jautājumi nav korekti, skola jūtas aizvainota. Visiem vecākiem, kas konkrēti vērsušies pie skolas vadības par uzņemšanas rezultātiem, visiem ir atbildēts.

Vecāku pārstāvis norāda, ka konkretizēt jautājumu uzdevēju nav iespējams, jo tie ir uzdoti anonīmi google aptaujā. Vecāku pārstāvis norāda, ka visdrīzāk neskaidrības izraisa informācijas aprite. Skolas godīgums netiek apšaubīts, bet iesaka skolai publicēt visu pretendentu rezultātus uzreiz pēc to apkopošanas un aktualizēt izmaiņas sarakstā reizi dienā, jo pretendentiem ir svarīgi iestāšanās procesā redzēt savu vietu uzņemšanas sarakstā un saraksta izmaiņas.

V. Siliņa un I. Vuškāne skaidro uzņemšanas kārtību un skolēnu komplektēšanu pa dažādām programmām. Atzīst, ka šogad ir bijusi ažiotāža, jo 20 skolēni, kas vēlējušies iestāties SVĢ vidusskolas posmā, nav tikuši. 7. klasē ir bijusi vieta visiem, kuru rezultāti ir bijuši virs 50%.

Vecāku pārstāvis aicina skolu neuztvert šādus jautājumus personīgi. Visu pretendentu rezultātu publiskošana un iespēja uzņemšanas procesam sekot līdzi novērsīs nevajadzīgas runas un neskaidrību.

Vecāku pārstāvis iesaka mainīt kodu ģenerēšanas pieeju, lai pretendenti nav atpazīstami.

Priekšlikums:

1. padome sagatavo iestāšanās rezultātu publicēšanas paraugu;
2. mainīt kodu ģenerēšanas pieeju;
3. pēc iestāšanās rezultātu apkopošanas publicēt visu pretendentu rezultātus, kas tiek aktualizēti un kam var sekot līdzi visā iestāšanās procesā.

I.Vuškāne un V.Siliņa atstāj sēdi.

1. **Padomes reglamenta apstiprināšana.**

I.Pētersone informē par veiktajām izmaiņām reglamentā, kas notikušas pēc Siguldas novada Izglītības un sporta pārvaldes ieteikuma pagājušajā gadā padomes sēdē.

Vecāku pārstāvji iesaka pievērt uzmanību atsevišķiem punktiem, kur būtu nepieciešamas izmaiņas vai korekcijas. Tiek nolemts iesniegt ieteikumus korekcijām un labojumiem līdz nākamajai padomes sēdei.

I.Pētersone aicina balsot par sagatavoto reglamentu, kas uz sēdes brīdi ir saskaņots ar Siguldas novada Izglītības un sporta pārvaldi un SVĢ direktoru.

Balsojums:

Par - 25

Pret - 0

Atturas - 4

1. **Diskusijas**

* Par karjeras konsultantu. Vecāku pārstāvji vērtē pozitīvi, ka SVĢ būs pieejams karjeras konsultants. Skolas kopsapulcē teiktais par karjeras konsultantu nav līdz galam skaidrs. Vai tiešām būs iespēja konsultācijai visiem, kas vēlēsies? Izsaka viedokli, ka arī 7. un 8. klašu skolēniem būtu svarīga saruna ar karjeras konsultantu.

Ieteikums – aicināt karjeras konsultantu vecāku padomei un visiem interesentiem vēl šajā semestrī praktiski izstāstīt, kā darbosies karjeras konsultants, kam un kā būs pieejams.

Vecāku pārstāvis piesakās sazināties ar karjeras konsultantu un noskaidrot, kā tiks organizēts darbs.

* Par skolas stratēģiju. Vecāku pāstāvji izsaka vēlmi, iepazīties ar skolas stratēģijas projektu.

Ieteikums – iepazīties ar stratēģijas projektu, veidot darba grupu, kas iesaistās un informē pārējos padomes pārstāvjus.

Vecāki vienojas aicināt direktoru uz diskusiju par skolas attīstību un stratēģiju.

* Par skolotāju pārstāvju lomu skolas padomē. Vecāku pārstāvis izsaka viedokli, ka padome ir vieta, kur skolotāji runā par skolotāju problēmām, par to, kā vecāki var palīdzēt. Iesaka apzināt pārējos skolotājus, viņiem aktuālos jautājumus, iniciatīvas, uzlabojumus. Vecākiem ir svarīgi dzirdēt, kā apspriežamie jautājumi izskatās no skolotāja perspektīvas. Aicina sadarboties un paust skolotāju viedokli.
* Par skolas un vecāku sadarbību. Skatīt skolas atbildi uz vecāka jautājumu failā jautājumi-atbildes – *SVĢ 30.okt.sap.jaut*. Vecāku pārstāvis iesaka šo jautājumu pārrunāt ar direktoru, jo no rakstiskās atbildes nav skaidrs.

Padome uzskata, ka tai jāvienojas par svarīgākajiem un aktuālākajiem punktiem sadarbībā. Nepieciešams formulēt vecāku padomes viedokli.

Vecāku pārstāvji vienojas, ka, lai padomes sēdes un darbs kopumā būtu efektīvs, nepieciešmas darba grupas, kas risina dažādus aktuālos jautājumus un informē par to padomi pirms lēmumu pieņemšanas, ja tas nepieciešams.

* Par oktobra sākumā veiktās aptaujas rezultātiem. Skola informējusi, ka aptaujas rezultāti būs pieejami līdz 15.11.2024. Padomes pārstāvji vienojas arī šos rezultātus pārrunāt sarunā ar direktoru.
* Vecāku pārstāvji aicina Skolēnu parlamenta pārstāvjus nākamajā padomes sēdē pastāstīt par aktuālajiem notikumiem, par jautājumiem un jomām, kur un kā padomes varētu atbalstīt.

**Lēmumi:**

1. Sagatavot iestāšanās rezultātu publicēšanas paraugu un ieteikumus, kā tiek publicēti un aktualizēti apkopotie visu pretendentu rezultāti.
2. Iesūtīt korekciju un labojumu ieteikumus padomes reglamentā līdz nākamajai padomes sēdei.
3. Veidot darba grupas dažādu jautājumu risināšanai.
4. Aicināt karjeras konsultantu vecāku padomei un visiem interesentiem vēl šajā semestrī praktiski izstāstīt, kā darbosies karjeras konsultants.
5. Šajā semestrī aicināt direktoru uz diskusiju par skolas stratēģiju, par oktobrī veiktās aptaujas rezultātiem un par skolas un vecāku sadarbību.

Sēde beidzas plkst. 20.40.

SVĢ padomes priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I. Pētersone